NBA-stjarnan Kawhi Leonard er ekkert allt of sátt við íþróttavöruframleiðandann Nike sem Kawhi segir að hafi stolið af sér merki sem hann hannaði . Sérstakt merki er á ákveðnum fatnaði Kawhi . Leikmaðurinn segist hafa hannað það og leyft Nike að nota í hófi á ákveðnum vörum . Hann varð því frekar fúll er hann heyrði að Nike væri komið með einkaleyfi á þessu merki . Það hefði fyrirtækið gert án þess að spyrja hann um leyfi . Hér má sjá merkið sem um ræðir . Leikmaðurinn hætti á samningi hjá Nike í nóvember á síðasta ári og samdi við New Balance . Merkið umtalaða segist hann hafa teiknað sjálfur . Hann hafi dregið penna í kringum sína stóru fingur og miðja merkisins býr svo til K. Stóri fingur og þumalfingur mynda svo L. Verður áhugavert að fylgjast með framvindu þessa máls en Kawhi þarf aftur á móti að setja alla sína krafta í úrslitaeinvígi NBA-deildarinnar . Þar er hann á fullu með Toronto Raptors í hörkuslag gegn Golden State Warriors en staðan í einvígi liðanna er jöfn , 1 - 1 .